ΚΑΝΟΝΙΣΜΟΣ (ΕΚ) αριθ. 411/96 ΤΗΣ ΕΠΙΤΡΟΠΗΣ της 6ης Μαρτίου 1996 περί λεπτομερειών εφαρμογής όσον αφορά τα πιστοποιητικά εισαγωγής βρώμης του κωδικού ΣΟ 1004 00 00

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3093/95 του Συμβουλίου, της 22ας Δεκεμβρίου 1995, για τον καθορισμό των δασμολογικών συντελεστών που πρέπει να εφαρμόζονται από την Κοινότητα, οι οποίοι προκύπτουν από τις διαπραγματεύσεις που εξήχθησαν βάσει του άρθρου XXIV παράγραφος 6 της ΓΣΔΕ, μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση (1), και ιδίως το άρθρο 5,

Εκτιμώντας:

ότι, κατ' εφαρμογή των διατάξεων της συμφωνίας σχετικά με τη σύναψη διαπραγματεύσεων μεταξύ της Ευρωπαϊκής Κοινότητας και της Αυστραλίας στο πλαίσιο του άρθρου XXIV παράγραφος 6 της ΓΣΔΕ, η Κοινότητα ανέλαβε την υποχρέωση να καθορίσει για κάθε περίοδο εμπορίας, από την 1η Ιανουαρίου 1996, δασμολογική ποσόστωση με δασμό 89 Ecu ανά τόνο, 21 000 τόνων βρώμης του κωδικού ΣΟ 1004 00 00, ειδικού ελάχιστου βάρους 55 χιλιογράμμων ανά εκατόλιτρο μέγιστης περιεκτικότητας σε υγρασία 12 % και μέγιστης περιεκτικότητας σε ξένους σπόρους 2 % 7

ότι οι εν λόγω εισαγωγές υπόκεινται σε υποβολή πιστοποιητικού εισαγωγής 7 ότι είναι αναγκαίο να καθοριστούν οι όροι που διέπουν την έκδοση των εν λόγω πιστοποιητικών 7

ότι η ορθή διαχείριση των εισαγωγών απαιτεί την σύσταση συστήματος εγγύησης 7 ότι, λαμβανομένης υπόψη της δυνατότητας κερδοσκοπιών συναφών στο σύστημα λόγω της μείωσης του δασμού, πρέπει η πρόσβαση στις εν λόγω εισαγωγές να περιορίζεται στους παραγωγούς, που έχουν καταθέσει εγγύηση για την εισαγωγή της βρώμης, οι οποίοι φέρουν την απόδειξη ότι έχουν ασκήσει εμπορική δραστηριότητα στον τομέα των σιτηρών τουλάχιστον εδώ και δώδεκα μήνες και οι οποίοι έχουν εγγραφεί στο κράτος μέλος στο οποίο υποβάλλεται η αίτηση 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η εισαγωγή, ανά περίοδο εμπορίας, 21 000 τόνων βρώμης που υπάγονται στον κωδικό ΣΟ 1004 00 00, ελάχιστου ειδικού βάρους 55 χιλιογράμμων ανά εκατόλιτρο, μέγιστης περιεκτικότητας σε υγρασία 12 % και με μέγιστη περιεκτικότητα σε σπόρους σιτηρών εκτός βρώμης 2 %, που απολαύουν κατά την εισαγωγή δασμού 89 Ecu ανά τόνο, σύμφωνα με τον κανονισμό (ΕΚ) αριθ. 3093/95, υπόκειται σε πιστοποιητικό εισαγωγής που εκδίδεται σύμφωνα με τις διατάξεις του παρόντος κανονισμού. Ωστόσο, κατά την περίοδο εμπορίας 1995/96, η ποσότητα που πρέπει να εισαχθεί είναι της τάξης των 10 500 τόνων.

2. Εφαρμόζονται οι διατάξεις του κανονισμού (ΕΟΚ) αριθ. 3719/88 της Επιτροπής (2), εκτός αντιθέτων διατάξεων του παρόντος κανονισμού.

Άρθρο 2

1. Αίτηση του πιστοποιητικού εισαγωγής για τις ποσότητες που αναφέρονται στο άρθρο 1 παράγραφος 1 γίνεται αποδεκτή μόνο εφόσον συνοδεύεται:

- από απόδειξη ότι ο αιτών είναι φυσικό ή νομικό πρόσωπο που έχει ασκήσει τουλάχιστον εδώ και δώδεκα μήνες εμπορική δραστηριότητα στον τομέα σιτηρών και έχει εγγραφεί στο κράτος μέλος στο οποίο έχει υποβληθεί η αίτηση,

- από απόδειξη ότι έχει υποβληθεί εγγύηση 5 Ecu ανά τόνο, στην αρμόδια αρχή του ενδιαφερόμενου κράτους μέλους, εγγύηση η οποία έχει ως σκοπό να καθορίσει την καλή πίστη του αιτούντος,

- από γραπτή απόδειξη του αιτούντος να συνάψει στις τελωνειακές αρχές του ενδιαφερόμενου κράτους μέλους, την ημέρα αποδοχής της δήλωσης της θέσεως σε ελεύθερη κυκλοφορία, εγγύηση όσον αφορά την καλή λήξη της εισαγωγής, ποσού ίσου με το δασμό που αναφέρεται στο άρθρο 10 του κανονισμού (ΕΟΚ) αριθ. 1766/92 του Συμβουλίου (3), που εφαρμόζεται την ημέρα της αίτησης, μειωμένου κατά 89 Ecu.

2. Οι αιτήσεις του πιστοποιητικού εισαγωγής υποβάλλονται στις αρμόδιες αρχές κάθε κράτους μέλους τη δεύτερη εργάσιμη Δευτέρα κάθε μηνός έως τις 13.00 (ώρα Βρυξελλών).

Ωστόσο, οι αιτήσεις όσον αφορά τα πιστοποιητικά εισαγωγής βρώμης του κωδικού ΣΟ 1004 00 00 ποιότητας σύμφωνης με τις διατάξεις του άρθρου 1, που υποβάλλονται μεταξύ της 1ης Ιανουαρίου 1996 και της ενάρξεως της ισχύος του παρόντος κανονισμού, θεωρούνται ότι έχουν υποβληθεί βάσει του παρόντος κανονισμού. Για το σκοπό αυτό, τα κράτη μέλη διαβιβάζουν τα στοιχεία σχετικά με τις ποσότητες, τα οποία περιλαμβάνονται στις αιτήσεις του πιστοποιητικού εισαγωγής βρώμης ποιότητας σύμφωνης με τις διατάξεις του άρθρου 1, που περιήλθαν στην Επιτροπή κατά τη διάρκεια της εν λόγω περιόδου με τέλεξ, τέλεφαξ ή τηλεγράφημα εντός των 15 ημερών που έπονται της ημέρας της ενάρξεως ισχύος του παρόντος κανονισμού. Στην περίπτωση κατά την οποία τα πιστοποιητικά εισαγωγής έχουν εκδοθεί κατά την ανωτέρω αναφερόμενη περίοδο, τα κράτη μέλη διαβιβάζουν, εντός της ιδίας προθεσμίας, τα στοιχεία σχετικά με τις εισαγωγές για τις οποίες οι εισαγωγείς δύνανται να αποδείξουν βάσει σύμβασης αγοράς ή βάσει πιστοποιητικού ποιότητας ότι η εισαγόμενη ποσότητα ή η ποσότητα που πρέπει να εισαχθεί είναι σύμφωνη με τις διατάξεις του άρθρου 1. Βάσει των ποσοτήτων που έχουν ανακοινωθεί κατ' αυτό τον τρόπο, η Επιτροπή εφαρμόζει, ανάλογα με την περίπτωση, τις διατάξεις που προβλέπονται στην παράγραφο 4 δεύτερο εδάφιο.

Οι αιτήσεις πιστοποιητικού δεν δύνανται να αφορούν ποσότητα ανώτερη από την ποσότητα που διατίθεται για την εισαγωγή του εν λόγω προϊόντος όσον αφορά τη σχετική περίοδο.

3. Τα κράτη μέλη διαβιβάζουν τα στοιχεία σχετικά με τις ποσότητες, τα οποία περιλαμβάνονται στις αιτήσεις του πιστοποιητικού εισαγωγής, στην Επιτροπή με τέλεξ, τέλεφαξ ή τηλεγράφημα, το αργότερο στις 18.00 (ώρα Βρυξελλών), την ημέρα της υποβολής τους.

Τα εν λόγω στοιχεία πρέπει να ανακοινώνονται χωριστά από τα στοιχεία σχετικά με τις άλλες αιτήσεις πιστοποιητικών εισαγωγής σιτηρών.

4. Εάν οι αιτήσεις πιστοποιητικών εισαγωγής υπερβαίνουν τις ποσότητες ποσόστωσης που είναι ακόμη διαθέσιμες ανά περίοδο, η Επιτροπή καθορίζει ένα ενιαίο συντελεστή μείωσης των ζητουμένων ποσοτήτων το αργότερο την τρίτη εργάσιμη ημέρα που έπεται της ημέρας της υποβολής των αιτήσεων. Η αίτηση πιστοποιητικού δύναται να αποσυρθεί εντός προθεσμίας μιας εργάσιμης ημέρας μετά την ημερομηνία καθορισμού του συντελεστή μείωσης.

Στην περίπτωση κατά την οποία οι αιτήσεις πιστοποιητικών εισαγωγής που υποβάλλονται μεταξύ της 1ης Ιανουαρίου 1996 και της ενάρξεως ισχύος του παρόντος κανονισμού και των πιστοποιητικών που έχουν εκδοθεί κατά την διάρκεια της ίδιας περιόδου και οι οποίες ανακοινώνονται στην Επιτροπή σύμφωνα με την παράγραφο 2 εδάφιο δεύτερο, υπερβαίνουν την ποσότητα που προβλέπεται στο άρθρο 1 παράγραφος 1 δεύτερο εδάφιο, η Επιτροπή εφαρμόζει συντελεστή μείωσης των ποσοτήτων τις οποίες αφορούν εκάστη των εν λόγω αιτήσεων και πιστοποιητικών. Στην περίπτωση κατά την οποία τα πιστοποιητικά έχουν ήδη εκδοθεί, στην ποσότητα που προκύπτει εφαρμόζεται ο μειωμένος δασμός που αναφέρεται στο άρθρο 1 και στην υπόλοιπη ποσότητα έως την ποσότητα για την οποία έχει εκδοθεί το πιστοποιητικό, εφαρμόζεται ο δασμός κατά την εισαγωγή που ισχύει την ημέρα πληρώσεως των τελωνειακών διατυπώσεων.

5. Με την επιφύλαξη της εφαρμογής της παραγράφου 4 τα πιστοποιητικά εκδίδονται την πέμπτη εργάσιμη ημέρα που έπεται της ημέρας υποβολής της αιτήσεως.

6. Κατά παρέκκλιση από το άρθρο 21 παράγραφος 1 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής εκδόσεώς του.

Άρθρο 3

Κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 1162/95 της Επιτροπής (4), τα πιστοποιητικά εισαγωγής ισχύουν από την ημέρα της εκδόσεώς τους έως τη λήξη του τρίτου μήνα μετά από το μήνα εκδόσεως του πιστοποιητικού.

Άρθρο 4

1. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία, δεν δύναται να είναι ανώτερη από την ποσότητα που αναφέρεται στα τετραγωνίδια 17 και 18 του πιστοποιητικού εισαγωγής. Ο αριθμός «0» καταγράφεται για το σκοπό αυτό στο τετραγωνίδιο 19 του εν λόγω πιστοποιητικού.

2. Όσον αφορά το προϊόν που πρέπει να εισαχθεί απολαύοντας του δασμού που προβλέπεται στο άρθρο 1, η αίτηση πιστοποιητικού και το πιστοποιητικό εισαγωγής περιλαμβάνουν:

- στο τετραγωνίδιο 8, την ονομασία της χώρας καταγωγής του εν λόγω προϊόντος,

- στο τετραγωνίδιο 20, μία από τις ακόλουθες ενδείξεις:

- Reglamento (CE) n° 411/96

- Forordning (EF) nr. 411/96

- Verordnung (EG) Nr. 411/96

- Κανονισμός (ΕΚ) αριθ. 411/96

- Regulation (EC) No 411/96

- Rθglement (CE) n° 411/96

- Regolamento (CE) n. 411/96

- Verordening (EG) nr. 411/96

- Regulamento (CE) nΊ 411/96

- Asetus (EY) N:o 411/96

- Fφrordning (EG) nr 411/96 7

- στο τετραγωνίδιο 24, μία από τις ακόλουθες ενδείξεις:

- Derecho de 89 ecus/tonelada. Contingente arancelario de avena del cσdigo NC 1004 00 00

- Told 89 ECU/ton, toldkontingent for havre henhψrende under KN-kode 1004 00 00

- Zollsatz 89 ECU/t. Zollkontingent fόr Hafer des KN-Codes 1004 00 00

- Δασμός 89 Ecu/τόνο. Δασμολογική ποσόστωση βρώμης του κωδικού ΣΟ 1004 00 00

- Duty rate ECU 89/t. Tariff quota for oats falling within CN code 1004 00 00

- Taux de droit 89 ιcus/t. Contingent tarifaire d'avoine du code NC 1004 00 00

- Aliquota del dazio: 89 ECU/t. Contingente tariffario di avena del codice NC 1004 00 00

- Invoerrecht van 89 ecu per ton. Tariefcontingent voor haver van GN-code 1004 00 00

- Taxa de direito 89 ECU/tonelada. Contingente pautal de aveia do cσdigo NC 1004 00 00

- Tulli 89 ecua/t. CN-koodiin 1004 00 00 kuuluvan kauran kiintiφ

- Tullsats 89 ecu/ton. Tullkvot fφr havre som omfattas av KN-nummer 1004 00 00.

Βάσει του πιστοποιητικού είναι υποχρεωτική εισαγωγή από τη χώρα που αναφέρεται στο τετραγωνίδιο 8 του πιστοποιητικού εισαγωγής.

Άρθρο 5

1. Η εγγύηση καλής πίστης που αναφέρεται στο άρθρο 2 παράγραφος 1 δεύτερη περίπτωση αποδεσμεύεται κατά την έκδοση του πιστοποιητικού.

2. Η εγγύηση εισαγωγής που αναφέρεται στο άρθρο 2 παράγραφος 1 τρίτη περίπτωση αποδεσμεύεται μόλις αποδειχθεί ότι πληρούνται οι καθοριζόμενοι όροι ποιότητας για τις ποσότητες που εισάγονται εντός της προθεσμίας ισχύος του πιστοποιητικού εισαγωγής.

3. Η απόδειξη που αναφέρεται στην παράγραφο 2 παρέχεται από τον οργανισμό που αναλαμβάνει τον έλεγχο στο κράτος μέλος εισαγωγής.

4. Η τελωνειακή αρχή στο κράτος μέλος εισαγωγής συλλέγει χωριστά και διατηρεί τουλάχιστον για έξι μήνες, για λογαριασμό της Επιτροπής, αντιπροσωπευτικά δείγματα κατά τη θέση σε ελεύθερη κυκλοφορία στην Κοινότητα.

5. Τα έξοδα που αφορούν τους ελέγχους καθώς και το κόστος των δειγμάτων, αναλαμβάνονται από τον κάτοχο του πιστοποιητικού εισαγωγής.

6. Οι μέθοδοι αναφοράς σχετικά με τον έλεγχο που αναφέρεται στην παράγραφο 2 για τον καθορισμό της ποιότητας της εισαγόμενης βρώμης, είναι οι μέθοδοι που περιγράφονται στον κανονισμό (ΕΟΚ) αριθ. 1908/84 της Επιτροπής (5).

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Μαρτίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 334 της 30. 12. 1995, σ. 1.

(2) ΕΕ αριθ. L 331 της 2. 12. 1988, σ. 1.

(3) ΕΕ αριθ. L 181 της 1. 7. 1992, σ. 21.

(4) ΕΕ αριθ. L 117 της 24. 5. 1995, σ. 2.

(5) ΕΕ αριθ. L 178 της 5. 7. 1984, σ. 22.